Diari Oficial de la Generalitat Valenciana


Sumari del DOGV 2329, del 19-08-1994 (1994/832219)

DECRET 138/1994, de 18 de juliol, del Govern Valencià, pel qual es modifica el Decret 56/1994, de 22 de març pel qual es crea la Comissió Interdepartamental per als Mitjans Àudio-visuals.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/18/138/dof/vci/html**

### Dades del document

Número de DOGV
:   2329

Data del DOGV
:   19-08-1994

Secció del DOGV
:   DISPOSICIONS GENERALS

Número del document
:   1994/832219


Data del document
:   18-07-1994

Organisme emissor
:   Presidència de la Generalitat

Tipus de document
:   Decret

Anàlisi jurídica

DECRET 138/1994, de 18 de juliol, del Govern Valencià, pel qual es modifica el Decret 56/1994, de 22 de març, pel qual es creà la Comissió Interdepartamental per als Mitjans Audiovisuals. [94/5658]  
El Decret 56/1994, de 22 de març, del Govern Valencià, va crear la Comissió Interdepartamental per als Mitjans Audiovisuals i va adscriure la seua Secretaria Administrativa a la Presidència de la Generalitat Valenciana.  
El Reglament Orgànic i Funcional de la Conselleria d'Administració Pública estableix que la secretaria de totes les comissions interdepartamentals correspon al Gabinet de Coordinació Interdepartamental de la Conselleria esmentada.  
Per aquest motiu, es fa necessari modificar l'adscripció de la Secretaria Administrativa de l'esmentada Comissió, que passarà a dependre de la Conselleria d'Administració Pública.  
Per tot això, a proposta conjunta del president de la Generalitat Valenciana i dels consellers de Cultura, d'Educació i Ciència i d'Indústria, Comerç i Turisme i amb la deliberació prèvia del Govern Valencià, en la reunió del dia 18 de juliol de 1994,  
DECRETE:  
Article únic  
Es modifica l'article 3 del Decret 56/1994, de 22 de març, del Govern Valencià, pel qual es creà la Comissió Interdepartamental per als Mitjans Audiovisuals, que queda redactat amb els termes següents:  
«Article tercer  
La Comissió Interdepartamental per als Mitjans Audiovisuals estarà composta pels membres següents:  
Presidenta: la consellera de Cultura, o el director general en qui delegue.  
Vicepresident: el director general de Mitjans de Comunicació Social i Relacions Informatives, de la Presidència de la Generalitat Valenciana.  
Vocals:  
- El director general de Promoció Cultural, de la Conselleria de Cultura.  
- Un representant de la Conselleria d'Industria, Comerç i Turisme, amb el rang de director general o equivalent, designat pel conseller d'aquest departament.  
- Un representant de la Conselleria d'Educació i Ciència, amb el rang de director general o equivalent, designat pel conseller d'aquest departament.  
Secretari: actuarà com a secretari de la Comissió el cap del Servei de Promoció Cultural i Mitjans Audiovisuals, de la Direcció General de Promoció Cultural.  
La Secretaria Administrativa de la Comissió s'adscriu al Gabinet de Coordinació Interdepartamental, de la Conselleria d'Administració Pública, que designarà el funcionari que ocuparà el lloc.  
Quan els temes que tracte la Comissió afecten les competències d'altres conselleries, aquestes hauran de designar un representant perquè s'integre, amb veu i vot, en les sessions de la Comissió en què es debaten aquests temes.»  
DISPOSICIó FINAL  
Aquest Decret entrarà en vigor el dia de la publicació en el Diari Oficial de la Generalitat Valenciana.  
Valencia, 18 de julio de 1994  
El president de la Generalitat Valenciana,  
JOAN LERMA I BLASCO  
La consellera de Cultura,  
PILAR PEDRAZA MARTíNEZ  
El conseller d'Educació i Ciencia,  
JOAN ROMERO GONZALEZ  
El conseller d'Indústria, Comerç i Turisme,  
MARTíN SEVILLA JIMÉNEZ


Còpia Permalink ELI